  Туспуктэм: vk.com (Антон Беляев) Наталия Сильвестрова 16+ Антон Беляев но Therr Maitz группа Ижкарын «П. И. Чайковскийлэн вордскем Шаераз» фестивалез усьтозы. Крезьгурасьёс Удмуртиысь кун симфони оркестрен ӵош «Динамо» стадионын шудозы. Со сярысь элькунынсь кун филармонилэн «ВКонтакте» мерлыко вотэсысь огиназ ивортӥзы. Ужрад 7 пӧсьтолэзе 21 часын кутскоз Therr Maitz группа Россиын крезьгур удысын выльзэ кылдытӥсен лыдъяське. Крезьгурасьёс импровизировать карыны ярато, нош концертъёсазы электрон крезьгурез но симфонической аранжировкаез кылыны луэ. Группалэн кивалтӥсез Антон Беляев – усто крезьгурчи но крезьгурась, крезьгурлы сӥзем шоулэн продюсерез но нуисез, фильмлы саундтрек гожтӥз но бадӟым артистъёсын ужаз. Тодэ вайытом, 7-9 пӧсьтолэзе Ижкарын но Воткаын ортчоно «П. И. Чайковскийлэн вордскем шаераз» 66-тӥез фестивальлэн (6+) программаяз вить концерт луоз. Нош 7-тӥ куартолэзе, крезьгурчилэн 183-тӥ вордӥськем нуналаз, Воткаын «Чайковскиен нунал» (0+) ортчоз. Тегъёс: крезьгур фестиваль Чайковский Ижкар Удмуртия  